Jørgen Engebretsen Moe - Wicipedia

# Jørgen Engebretsen Moe

### Oddi wrth Wicipedia, y gwyddoniadur rhydd.

Jørgen Moe
Clawr argraffiad 1878 o Norske folke og huldre-eventyr

Roedd Jørgen Engebretsen Moe (1813 - 1882) yn arbenigwr llên gwerin a bardd o Norwy. Mae'n ffigwr pwysig yn hanes adfywiad llenyddol a chenedlaethol Norwy yn y bedwaredd ganrif ar bymtheg. Bu'n esgob Christiansand o 1875 hyd 1881.

Ganwyd Moe ar fferm yn Hole, Ringerike. Roedd yn blentyn darllengar a hoffia fyd natur. Gyda'r nos byddai'n gwrando hen chwedlau ar aelwyd y teulu neu yn y ffermydd cyfagos, a hynny ar adeg pan oedd y chwedlau'n fyw ar gof gan yr hen genhedlaeth o hyd.

Gyda Peter Christian Asbjørnsen, ei hen ffrind ysgol, casglodd a golygodd gasgliad pwysig a hynod ddylanwadol o chwedlau llên gwerin traddodiadol (eventyr) Norwyeg (1841-1844), y Norske folke og huldre-eventyr.

Cyhoeddodd yn ogystal gyfrol o gerddi rhamantaidd yn 1850, ynghyd â chlasur o gyfrol i blant, I brønden og i kjœrnet (1851).

Roedd mab Jørgen Moe, Moltke, yn arbenigwr llên gwerin o fri, athro llên gwerin cyntaf Priyfysgol Christiana.

## [golygu] Llyfryddiaeth

Cyfieithiwyd detholiad da o chwedlau Moe ac Asbjørnsen i'r Saesneg gan Pat Shaw Iversen a Carl Norman, gyda'r lluniau gan Erik Werenskiold a Theodor Kittelsen o'r argraffiad Norwyaidd poblogaidd a gyhoeddwyd yn 1878:

- Norwegian Folk Tales (Dreyers Forlag, Oslo, 1978)

Yn Gymraeg ceir addasiadau o rai o'r chwedlau yn,

- Eirwen Shelbourne (cyf.), Chwedlau Norwy (Llandybïe, 1970)

Wedi dod o "http://cy.wikipedia.org../../../j/%C3%B8/r/J%C3%B8rgen_Engebretsen_Moe_b60f.html"

Categorïau tudalen: Beirdd Norwyeg | Llenyddiaeth Norwyeg | Llên gwerin Norwy | Genedigaethau 1813 | Marwolaethau 1882

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- Dansk
- English
- ‪Norsk (nynorsk)‬
- ‪Norsk (bokmål)‬
- Polski
- Svenska